*1.pielikums*

*Nekustamā īpašuma*

*Pulvera ielā 29, Liepājā*

*nomas tiesību rakstiskas izsoles noteikumiem*

**NEKUSTAMĀ ĪPAŠUMA NOMAS LĪGUMS Nr.\_\_\_\_\_\_\_\_\_**

Liepājā *Dokumenta datumu skatīt laika zīmogā*

**Liepājas speciālās ekonomiskās zonas pārvalde**, vienotais reģistrācijas Nr.LV90000329402, tās pārvaldnieka Ulda Hmieļevska personā, kurš rīkojas uz 1997. gada 23. septembra Latvijas Republikas Ministru kabineta noteikumu Nr. 336 “Liepājas speciālās ekonomiskās zonas pārvaldes nolikums” pamata, turpmāk – IZNOMĀTĀJS, un

\_\_\_\_\_\_\_\_\_\_\_\_\_, vienotais reģistrācijas numurs: \_\_\_\_\_\_\_\_\_\_\_\_\_\_\_\_, \_\_\_\_\_\_\_\_\_\_\_\_\_\_\_\_ personā, kurš rīkojas uz Sabiedrības statūtu pamata, turpmāk – NOMNIEKS, no otras puses, turpmāk katrs atsevišķi vai abi kopā saukti arī Puse/ Puses.

Pamatojoties uz:

* 2022. gada 30. septembra Liepājas speciālās ekonomiskās zonas valdes lēmuma Nr. 77 “Par Liepājas ostas attīrīšanas iekārtu nomas tiesību izsoli”;
* 2025. gada \_\_\_. \_\_\_\_\_\_\_\_\_\_ izsoles rezultātiem, vadoties no spēkā esošajiem Latvijas Republikas normatīvajiem aktiem, bez spaidiem un viltus, noslēdz šādu līgumu, turpmāk – Līgums:

1. **LĪGUMA PRIEKŠMETS**
   1. IZNOMĀTĀJS iznomā, un NOMNIEKS pieņem nomā Liepājas speciālās ekonomiskās zonas pārvaldes valdījumā esošu nekustamo īpašumu Pulvera ielā 29, Liepājā (kadastra Nr.1700 010 0303), kas sastāv no zemesgabala daļām kopā 5397m2 platībā, un sešām būvēm – “Administratīvā ēka”, kadastra apzīmējums 1700 010 0303 001, “Katlu māja”, kadastra apzīmējums 1700 010 0303 002, “Naftas saturošo notekūdeņu attīrīšanas ietaises”, kadastra apzīmējums 1700 010 0303 003, “Sūkņu māja”, kadastra apzīmējums 1700 010 0303 004, “Sadales stacija”, kadastra apzīmējums 1700 010 0303 005, “Pieņemšanas stacija”, kadastra apzīmējums 1700 010 0303 006 un Pārvaldei piederošām inženierbūvēm (inženiertehniskās ietaises, rezervuāri, utt.), kas nodrošina naftas notekūdeņu attīrīšanas iekārtas kompleksa funkciju izpildīšanu attīrīšanas iekārtām (turpmāk – Objekts). Objekta plāns noteikts saskaņā ar Līguma 1.pielikumu un Objektā ietilpstošo attīrīšanas iekārtu aprīkojuma saraksts noteikts Līguma 2.pielikumā.
   2. NOMNIEKAM ir zināms Objekta un tajā esošo iekārtu tehniskais un vizuālais stāvoklis Līguma noslēgšanas brīdī, pret ko tam pretenziju nav. NOMNIEKS pieņem Objektu un tajā esošās iekārtas tādā stāvoklī, kādā tas atradīsies uz nodošanas – pieņemšanas akta parakstīšanas brīdi (3.Pielikums).
   3. Objekta iznomāšanas mērķis – naftas notekūdeņu attīrīšanas iekārtu kompleksa izmantošana, atbilstoši 2018. gada 5. februāra Valsts vides dienesta izsniegtajai atļaujai A kategorijas piesārņojošajai darbībai, turpmāk – Atļauja, pēc izmaiņu veikšanas Atļaujā, aizstājot esošo operatoru - IZNOMĀTĀJU ar NOMNIEKU.
   4. NOMNIEKS apņemas 24 (divdesmit četru) mēnešu laikā veikt nepieciešamās investīcijas, lai nodrošinātu Objektā esošo iekārtu darbību, atbilstoši izsniegtajai Atļaujai un normatīvo aktu prasībām.
   5. Ņemot vērā, ka Objekta darbība saistīta ar naftas notekūdeņu attīrīšanas iekārtu izmantošanu IZNOMĀTĀJS, kā esošā Objekta īpašnieks neatbild par Objektā ieviesto naftu saturošo notekūdeņu sastāvu un kvalitāti.
   6. Lai nomas objektā nomnieks uzsāktu citu komercdarbības veidu, nepieciešams iepriekš saņemt rakstisku atļauju no Pārvaldes.
   7. Nomas objekts saskaņā ar Civilās aizsardzības un katastrofas pārvaldīšanas likumu (turpmāk – Likums) ir uzskatāms par paaugstinātas bīstamības objektu, un uz to attiecas Likuma prasības, tostarp, izstrādāt, saskaņot ar Valsts ugunsdzēsības un glābšanas dienestu un apstiprināt paaugstinātas bīstamības objekta civilās aizsardzības plānu. Nomnieks apliecina, ka ir iepazinies ar Likuma prasībām un apņemas tās ievērot.
2. **PUŠU SAISTĪBAS**
   1. IZNOMĀTĀJA tiesības un pienākumi:
      1. IZNOMĀTĀJA pienākums ir netraucēt un ar jebkādām darbībām nepasliktināt nomnieka darbību saistībā ar Objekta lietošanu, ja tā atbilst Līgumā paredzētajiem noteikumiem un mērķiem, izņemot Līguma 4.2.punktā noteikto;
      2. IZNOMĀTĀJS nav tiesīgs iznomāt visu vai jebkādu Objekta daļu citām personām vai jebkādā citā veidā apgrūtināt Objektu bez NOMNIEKA iepriekšējas rakstiskas piekrišanas, izņemot Līguma 4.2.punktā noteikto;
      3. IZNOMĀTĀJS nav atbildīgs par zaudējumiem, kas radušies NOMNIEKAM, ja NOMNIEKS nav ievērojis vides aizsardzības, ugunsdrošības normas, instalāciju un komunikāciju lietošanas un uzturēšanas vispārīgos noteikumus;
      4. IZNOMĀTĀJS nav atbildīgs par zaudējumiem, kas radušies NOMNIEKAM vai trešajām personām paša NOMNIEKA, tā darbinieku, pilnvaroto vai trešo personu darbības vai bezdarbības rezultātā;
      5. IZNOMĀTĀJS neatlīdzina NOMNIEKAM nekādus NOMNIEKA Objektam vai Objektā ietilpstošajās attīrīšanas iekārtās veiktos ieguldījumus, uzlabojumus un labiekārtošanas darbus;
      6. IZNOMĀTĀJAM ir tiesības veikt kontroli pār Objekta lietošanu atbilstoši Līguma nosacījumiem;
      7. IZNOMĀTĀJAM ir tiesības Objekta vai Objektā ietilpstošo iekārtu bojājuma gadījumā NOMNIEKA vainas dēļ, sastādot aktu, pieprasīt NOMNIEKAM bojājumu novēršanu vai atlīdzināšanu. NOMNIEKAM jānovērš bojājumi vai jāatlīdzina bojājumu vērtība naudā 15 (piecpadsmit) dienu laikā no apsekošanas akta sastādīšanas dienas;
      8. IZNOMĀTĀJS ir tiesīgs prasīt NOMNIEKAM nekavējoties novērst tā darbības vai bezdarbības dēļ radīto Līguma noteikumu pārkāpumu sekas un atlīdzināt radītos zaudējumus;
      9. IZNOMĀTĀJS neuzņemas atbildību par NOMNIEKA vai trešo personu mantu, kas atrodas Objektā;
      10. IZNOMĀTĀJS apņemas nodrošināt NOMNIEKA klientiem, pakalpojumu sniedzējiem un piegādātājiem netraucētu piekļuvi Objektam no Pulvera ielas un nodrošina, ka NOMNIEKS var izmantot Objektu tādā apmērā, kā tas ir nepieciešams NOMNIEKA komercdarbības veikšanai, ievērojot Atļaujā izvirzītos noteikumus un IZNOMĀTĀJA noteikto caurlaižu režīmu;
      11. Piekļuve Objektam no Karostas kanāla puses (piestātne Nr.27) iespējama atsevišķi vienojoties par piestātnes izmantošanu (nomu).
      12. IZNOMĀTĀJS atļauj NOMNIEKAM ieviest papildu drošības pasākumus, lai kontrolētu tiešu piekļuvi NOMNIEKAM iznomātajām Objekta sastāvā esošajām būvēm un to telpām, tajā skaitā, bet neaprobežojoties ar, apsargu nolīgšanu vai apsardzes uzņēmuma apsardzes pakalpojumu izmantošanu attiecīgo telpu un tajās esošā NOMNIEKA īpašuma apsardzei;
   2. NOMNIEKA tiesības un pienākumi:
      1. NOMNIEKS ir tiesīgs veikt Objektā esošo telpu pārplānošanu, konstrukciju uzstādīšanu vai veikt jebkādus citus ieguldījumus (nemainot to lietošanas mērķi) tikai ar IZNOMĀTĀJA iepriekšēju rakstisku piekrišanu un saskaņā ar Latvijas Republikas spēkā esošajiem būvniecību regulējošajiem normatīvajiem aktiem;
      2. NOMNIEKS nav tiesīgs nodot Objekta lietošanas tiesības trešajām personām;
      3. NOMNIEKAM ir pienākums parakstīt Līgumu 20 (divdesmit) darba dienu laikā no izsoles rezultātu apstiprināšanas un paziņojuma saņemšanas;
      4. NOMNIEKS 30 (trīsdesmit) darba dienu laikā pēc Līguma spēkā stāšanās iesniedz IZNOMĀTĀJAM Līguma saistību izpildes garantiju: pirmā pieprasījuma, bezierunu, neatsaucamu kredītiestādes vai tās filiāles izsniegtu garantiju EUR 100 000 (viens simts tūkstoši euro un 00 centi) apmērā vai apdrošināšanas sabiedrības līgumu, polisi vai citu dokumentu, kas atbilst IZNOMĀTĀJA prasībām, un kuram piemērojami Starptautiskās tirdzniecības palātas izdotie Vienotie noteikumi par pieprasījuma garantijām *("Uniform Rules for Demand Guaranties"*, ICC Publication No.758) uz kā pamata IZNOMĀTĀJS var vērsties pie kredītiestādes vai apdrošināšanas sabiedrības ar prasību segt IZNOMĀTĀJAM zaudējumus, ja NOMNIEKS neizpilda Līguma nosacījumus. Saistību izpildes garantija jāuztur spēkā visu nomas līguma darbības laiku;
      5. NOMNIEKAM ir pienākums nodrošināt Objekta izmantošanu un lietošanu atbilstoši Līgumā noteiktajam mērķim un Atļaujā izvirzītajām prasībām, kā arī atbilstoši normatīvajos aktos un Liepājas ostas atkritumu apsaimniekošanas plānā noteiktajām prasībām. NOMNIEKS ir atbildīgs par IZNOMĀTĀJA būvēm, komunikācijām, iekārtām un citu īpašumu, kuru tas izmanto Līguma darbības laikā;
      6. NOMNIEKAM ir pienākums nodrošināt Liepājas ostas sanitāro maksu ietvaros no kuģiem savākto Marpol I atkritumu pieņemšanu Objektā katru dienu no plkst. 06:00 līdz plkst. 22:00.
      7. NOMNIEKAM ir pienākums maksāt IZNOMĀTĀJAM maksājumus par Objekta lietošanu par periodu sākot ar Līguma spēkā stāšanās dienu, kā arī maksāt nekustamā īpašuma nodokli un pievienotās vērtības nodokli. Visus citus nodokļus un nodevas, kas ir vai būs saistīti ar Objekta vai NOMNIEKA darbību Objektā, NOMNIEKS maksā patstāvīgi Latvijas Republikas normatīvajos aktos noteiktajā kārtībā un termiņos.
      8. NOMIEKAM ir pienākums 5 (piecu) darba dienu laikā pēc Līguma spēkā stāšanās dienas noslēgt atsevišķus līgumus par sadzīves atkritumu izvešanu, elektroapgādi, gāzes, ūdens/ kanalizācijas apgādi, u.c. pakalpojumiem, par ko apņemas rakstiski informēt IZNOMĀTĀJU 10 (desmit) dienu laikā pēc attiecīgo līgumu noslēgšanas;
      9. NOMNIEKAM ir pienākums ievērot Objekta lietošanas tiesību aprobežojumus, arī tos, kas nav nostiprināti zemesgrāmatā;
      10. Visā Līguma darbības laikā NOMNIEKAM ir pienākums nodrošināt Objekta un Objektā ietilpstošo iekārtu uzturēšanu tehniskā kārtībā, izmantojot to atbilstoši tā nozīmei, tehniskām, sanitārajām, vides prasībām un spēkā esošajiem normatīvajiem aktiem. Segt visus izdevumus, kas saistīti ar Objekta un Objektā ietilpstošo iekārtu uzturēšanu un bojājumiem.
      11. NOMNIEKA pienākums ir veikt iznomātās teritorijas regulāru uzkopšanu un zālāja pļaušanu, nepieļaut Objekta teritorijas piesārņošanu vai atkritumu uzkrāšanos. Līguma termiņam beidzoties, nodot Objektu IZNOMĀTĀJAM sakoptu un kārtībā, ne sliktākā stāvoklī, kādā Objekts atradās, noslēdzot šo Līgumu;
      12. NOMNIEKAM ir pienākums atbilstoši Līguma noteikumiem un Latvijas Republikā spēkā esošajiem normatīvajiem aktiem saglabāt un uzturēt labā stāvoklī iznomātajā teritorijā piederošos daudzgadīgos stādījumus, ceļus, inženiertīklus un komunikācijas;
      13. NOMNIEKAM ir pienākums ievērot aizsardzībā esošo objektu aizsargjoslu un aizsargzonu izmantošanas režīmu;
      14. NOMNIEKAM ir pienākums nodrošināt IZNOMĀTĀJA pārstāvim vai tā pilnvarotai personai brīvu iekļūšanu Objektā, lai pārliecinātos par Līguma un Atļaujas noteikumu izpildi no NOMNIEKA puses;
      15. NOMNIEKS ir atbildīgs par ugunsdrošību iznomātā Objektā un to telpās saskaņā ar spēkā esošajiem ugunsdrošības un ugunsdzēsības tiesību aktiem. NOMNIEKAM ir pienākums nodrošināt Objektā esošajās telpās ugunsdrošības pasākumu īstenošanu, iekārtu un sistēmu uzturēšanu, apsaimniekošanu un drošības pārbaudes par saviem līdzekļiem, kā arī šādas pamatprasības:
          1. nozīmēt atbildīgo par ugunsdrošību, kurš pārrauga šos jautājumus, un kura pārziņa atrodas ugunsdrošības pārbaudes akti, pārbaužu žurnāli un atbilstīgie līgumi, rīcības plāni ugunsgrēka gadījumā, evakuācijas plāni, to izvietošana nomas objektā;
          2. drošības zīmju izvietošanu saskaņā ar LVS 446 prasībām (visām);
          3. citu, augstāk neuzrādīto, ugunsdrošības un ugunsdzēsības tiesību aktos norādīto ugunsdrošības prasību izpildi.
      16. NOMNIEKAM ir pienākums avārijas situāciju gadījumā veikt visus nepieciešamos pasākumus tās novēršanai un bez kavēšanās paziņot IZNOMĀTĀJAM un institūcijai, kas nodrošina attiecīgo komunikāciju apkalpi vai avāriju novēršanu;
      17. NOMNIEKAM ir pienākums veikt visas nepieciešamās darbības vides piesārņojuma novēršanai avārijas gadījumos, atbilstoši Liepājas ostas atkritumu apsaimniekošanas plānā noteiktajām prasībām;
      18. NOMNIEKS atlīdzina IZNOMĀTĀJAM vai trešajām personām zaudējumus, kas tiem radušies NOMNIEKA vainas dēļ, tostarp Objektā notikušas avārijas gadījumā;
      19. NOMNIEKS visu Līguma spēkā esamības termiņu uztur Objekta Komercīpašuma un tehnoloģiskā aprīkojuma apdrošināšanu par labu IZNOMĀTĀJAM. Apdrošināšanas polises kopiju NOMNIEKAM ir pienākums iesniegt IZNOMĀTĀJAM 2 nedēļu laikā pēc Līguma spēkā stāšanās.
      20. NOMNIEKAM ir pienākums Līguma pirmstermiņa izbeigšanas gadījumā vai Līguma termiņam izbeidzoties par saviem līdzekļiem atbrīvot Objektu no jebkāda veida atkritumiem, kuri radušies/uzkrājušies Objektā NOMNIEKA saimnieciskās darbības rezultātā šī Līguma darbības laikā.
      21. NOMNIEKAM ir pienākums pēc 2.2.20. punkta izpildes, kopā ar IZNOMĀTĀJA pārstāvi veikt teritorijas apsekošanu un aktu parakstīšanu, kurā fiksēts Objekta stāvoklis.
      22. NOMNIEKAM, pirms darbības uzsākšanas ir pienākums izstrādāt avārijas seku likvidācijas plānu atbilstoši normatīvajiem aktiem.
      23. NOMNIEKAM ir pienākums līguma izbeigšanās gadījumā nodrošināt Objekta un Objektā ietilpstošos iekārtu atbrīvošanu no jebkāda veida atkritumiem (rezervuāriem jābūt iztukšotiem un attīrītiem no glabājamām vielām).
      24. NOMNIEKS uz sava rēķina veic naftas notekūdeņu attīrīšanas iekārtu kompleksa uzturēšanu un kārtējos remontus, lai nepieļautu kuģu radīto atkritumu un piesārņoto ūdeņu pārstrādes pārtraukumu.
      25. NOMNIEKS nekavējoties informē IZNOMĀTĀJU par A kategorijas atļaujas pārņemšanu (Valsts vides dienesta lēmuma par izmaiņu veikšanu A kategorijas atļaujā, mainot operatoru no IZNOMĀTĀJA un NOMNIEKU pieņemšanu).
   3. NOMNIEKS Objektā esošo attīrīšanas iekārtu darbību var uzsākt tikai pēc Atļaujas pārņemšanas (izmaiņu veikšanas Atļaujā, aizstājot esošo operatoru - IZNOMĀTĀJU ar NOMNIEKU).
   4. Gadījumā, ja NOMNIEKA vainas dēļ, konstatēts pārkāpums Objektā, kas saistīts ar izsniegtās Atļaujas noteikumu neievērošanu, NOMNIEKAM ir pienākums nekavējoties informēt par to IZNOMĀTĀJU.
   5. Ja NOMNIEKS vēlas reģistrēt Objekta nomas līgumu zemesgrāmatā tam ir jāsedz zemes vienības daļas plāna reģistrācijas izdevumus, kā arī izmaksas par reģistrāciju zemesgrāmatā.
   6. Nomas līgumam izbeidzoties, saņemot attiecīgu rakstveida pieprasījumu no IZNOMĀTĀJA veikt nepieciešamās darbības, tostarp, parakstīt visus nepieciešamos dokumentus, izmaiņu veikšanai Atļaujā, aizstājot operatoru – NOMNIEKU ar IZNOMĀTĀJU vai citu IZNOMĀTĀJA noteikto personu.
   7. Ja NOMNIEKS nepilda Līgumā noteiktās saistības, tai skaitā, bet ne tikai, nenodrošina attīrīšanas iekārtu ekspluatāciju atbilstoši Atļaujas nosacījumiem vai Valsts vides dienests konstatē citus būtiskus pārkāpumus, NOMNIEKS apņemas nekavējoties, bet ne vēlāk kā 5 darba dienu laikā no IZNOMĀTĀJA rakstveida pieprasījuma vai Valsts vides dienesta lēmuma par Atļaujas anulēšanu saņemšanas, parakstīt iesniegumu Valsts vides dienestam par Atļaujas pārreģistrāciju uz IZNOMĀTĀJA vārda.
3. **MAKSĀJUMI UN NORĒĶINU KĀRTĪBA**
   1. Puses vienojas par Objekta ikmēneša nomas maksu, turpmāk – Nomas maksa, atbilstoši nosolītajai nomas maksai – EUR \_\_\_\_\_\_\_\_ (\_\_\_\_\_\_\_\_\_\_\_\_\_ *euro* un \_\_ centi) mēnesī, neieskaitot pievienotās vērtības nodokli.
   2. Puses vienojas par Liepājas ostā sanitāro maksu ietvaros no kuģiem pieņemto Marpol I un pieņemto atkritumu attīrīšanas maksu EUR \_\_\_\_\_ (\_\_\_\_\_\_ *euro* un \_\_\_\_ centi) par vienu kubikmetru, neskaitot pievienotās vērtības nodokli.
   3. Papildus Līguma 3.1.punktā noteiktajai nomas maksai un pievienotās vērtības nodoklim NOMNIEKS maksā IZNOMĀTĀJAM arī zemes nomas maksu par Objektu, kas ir EUR 0,71 (septiņdesmit viens cents) par 1 m2 mēnesī, un Liepājas valstspilsētas pašvaldībai nekustamā īpašuma nodokli.
   4. Pievienotās vērtības nodokli piemēro saskaņā ar Latvijas Republikas Pievienotās vērtības nodokļa likuma nosacījumiem rēķina izrakstīšanas dienā.
   5. Līguma darbības laikā NOMNIEKS atbilstoši tiesību aktu prasībām maksā nodokļus, nodevas un citus maksājumus, ar ko tiek aplikts, vai tiks aplikts Objekts vai Objektā ietilpstošās iekārtas, proporcionāli iznomātajai platībai pēc IZNOMĀTĀJA vai pašvaldības kompetentās iestādes piestādītajiem rēķiniem, piemēram, nekustamā īpašuma nodoklis, dabas resursu nodoklis, u.c.
   6. Maksājumus par Objekta izmantošanu NOMNIEKS sāk maksāt saskaņā ar Līguma 4.1. punktā noradīto nomas termiņa sākuma datumu (brīdi) un veic pa kalendārajiem mēnešiem, ieskaitot tos IZNOMĀTĀJA norēķinu kontā par kārtējo mēnesi saskaņā ar IZNOMĀTĀJA piestādītajiem rēķiniem un apmaksas termiņiem. Maksājumus, kas norādīti Līguma 3.5. punktā, NOMNIEKS veic atbilstoši piestādītajiem rēķiniem. Rēķina nesaņemšana neatbrīvo NOMNIEKU no pienākuma maksāt Nomas maksu par Objekta nomu Līgumā noteiktajā kārtībā.
   7. NOMNIEKS patstāvīgi slēdz līgumus ar citu tam nepieciešamo pakalpojumu sniedzējiem un veic norēķinus par šo pakalpojumu saņemšanu.
   8. Līguma izbeigšanās gadījumā NOMNIEKS ir atbildīgs par Līgumā noteikto pienākumu izpildi, un maksājumi par Objekta izmantošanu (3.1., 3.3.-3.4.p.) ir maksājami līdz brīdim, kad NOMNIEKS ir faktiski atbrīvojis Objektu un atbilstoši Līguma prasībām nodevis to IZNOMĀTĀJAM.
   9. IZNOMĀTĀJS NOMNIEKAM paredzētos rēķinus sagatavo elektroniski PDF dokumenta formātā un nosūta tos elektroniski uz NOMNIEKA elektroniskā pasta adresi: [\_\_\_\_\_\_\_\_\_\_\_](mailto:upb@upb.lv).
   10. NOMNIEKA kontaktpersona attiecībā uz rēķiniem ir \_\_\_\_\_\_\_\_\_\_\_\_\_\_\_\_\_\_\_\_\_\_.
   11. IZNOMĀTĀJS, nosūtot rēķinus NOMNIEKAM, lieto elektroniskā pasta adresi: [rekini@lsez.lv](mailto:rekini@lsez.lv).
   12. IZNOMĀTĀJA elektroniski sagatavotais rēķins ir saistošs NOMNIEKAM, ja tas ir nosūtīts no IZNOMĀTĀJA elektroniskās pasta adreses: [rekini@lsez.lv](mailto:rekini@lsez.lv), un tas satur informāciju “Rēķins sagatavots elektroniski”, un papildus autorizācijai rēķinā ir norādīta šāda informācija: rēķina izrakstīšanas datums, rēķina numurs un līguma numurs. Puses vienojas šādi sagatavotu un nosūtītu rēķinu uzskatīt par elektroniski parakstītu un autentisku.
   13. IZNOMĀTĀJS rēķinu nosūta tā izrakstīšanas dienā. Elektroniskā veidā nosūtīts rēķins tiek uzskatīts par saņemtu tā izrakstīšanas dienā.
   14. Līguma 3.11. punktā minētajā kārtībā par sagatavota un saņemta rēķina izcelsmi un autentiskumu NOMNIEKS var pārliecināties, nosūtot informācijas pieprasījumu uz IZNOMĀTĀJA elektroniskā pasta adresi: [rekini@lsez.lv](mailto:rekini@lsez.lv). Saņemot iepriekšminēto informācijas pieprasījumu, IZNOMĀTĀJS sniedz atbildi NOMNIEKAM vienas darba dienas laikā.
   15. Ja NOMNIEKS nav saņēmis rēķinu līdz tekošā mēneša pēdējai darba dienai, NOMNIEKAM ir pienākums par to rakstveida formā informēt IZNOMĀTĀJU, nosūtot paziņojumu uz elektroniskā pasta adresi: [rekini@lsez.lv](mailto:rekini@lsez.lv).
   16. Ja NOMNIEKAM mainās Līguma 3.9. punktā norādītā elektroniskā pasta adrese, tad NOMNIEKA pienākums ir, nekavējoties paziņot par to IZNOMĀTĀJAM, nosūtot paziņojumu no Līguma 3.10. punktā minētās elektroniskās pasta adresi, vai arī iesniegt rakstveida iesniegumu. Šāds NOMNIEKA paziņojums tiek reģistrēts, neveicot grozījumus līgumā, un turpmākie NOMNIEKA rēķini tiek nosūtīti uz paziņojumā minēto elektronisko pasta adresi.
   17. Līguma darbības laikā IZNOMĀTĀJAM ir tiesības, rakstiski nosūtot NOMNIEKAM attiecīgu paziņojumu, vienpusēji mainīt OBJEKTA zemes nomas maksas apmēru bez grozījumu izdarīšanas Līgumā, ja:
       1. saskaņā ar normatīvajiem aktiem tiek no jauna ieviesti vai palielināti nodokļi vai nodevas, ar nodokli apliekamais Objekts vai tā vērtība. Minētajos gadījumos zemes nomas maksas apmērs tiek mainīts, sākot ar dienu, kāda noteikta attiecīgajos normatīvajos aktos vai ar datumu, kad mainījusies nekustamā īpašuma nodokļa likme vai apmērs, vai nekustamā īpašuma kadastrālā vērtība;
       2. ja normatīvie akti, tostarp, Liepājas speciālās ekonomiskās zonas valde paredz citu zemes nomas maksas apmēru vai aprēķināšanas kārtību.
   18. IZNOMĀTĀJAM vienpusēji ir tiesības ne retāk kā reizi 5 (piecos) gados, nosūtot NOMNIEKAM rakstisku paziņojumu vismaz 3 (trīs) mēnešus iepriekš, pārskatīt nomas maksas apmēru atbilstoši sertificēta vērtētāja novērtējumam.
   19. Par Līgumā noteikto maksājumu kavējumu IZNOMĀTĀJAM ir tiesības pieprasīt no NOMNIEKA līgumsodu 0,1% apmērā no nokavētās maksājuma summas par katru nokavēto dienu, bet ne vairāk kā 10 % no galvenās saistības.
   20. Par Līguma saistību izpildes garantijas (2.2.4.punkts) un/vai apdrošināšanas polises (2.2.19.punkts) iesniegšanas kavējumu IZNOMĀTĀJAM ir tiesības pieprasīt no NOMNIEKA līgumsodu 0,3% apmērā no mēneša nomas maksas par katru nokavēto dienu.
   21. Gadījumā, ja NOMNIEKS ar nodomu, vai neuzmanības vai nolaidības dēļ nepilda vai nepienācīgi pilda Līgumā noteiktās saistības (izņemot maksājumu kavējumu), kā arī rada bojājumus IZNOMĀTAJA piederošajam Objektam un pēc IZNOMĀTĀJA rakstiska brīdinājuma turpina nepildīt Līgumā noteiktās saistības, vai nenovērš pārkāpuma sekas, NOMNIEKS maksā IZNOMĀTĀJAM līgumsodu viena mēneša nomas maksas apmērā par katru gadījumu. Piemērojot šo Līguma punktu, IZNOMĀTĀJS neatsakās no citām Līgumā vai normatīvajos aktos paredzētajām prasījuma tiesībām pret NOMNIEKU un zaudējumu atlīdzības.
   22. IZNOMĀTĀJS ir tiesīgs, piemērot NOMNIEKAM maksu par faktisko Objekta lietošanu divkāršā apmērā no Līguma 3.1. punktā noteiktās nomas maksas apmēra dienā (gada nomas maksājumi/365) par katru kavējuma dienu, kā arī pieprasīt NOMNIEKAM segt visa veida izdevumus, kādi IZNOMĀTĀJAM radīsies, ja, Līguma darbībai beidzoties, NOMNIEKS kavē Objekta atbrīvošanu un nodošanu IZNOMĀTĀJAM.
   23. Ja Objekts tiek nodots Iznomātājam neatbilstoši Līgumā noteiktajā kārtībā, Iznomātājs aprēķina līgumsodu par Objekta faktisko lietošanu 1% (viens procents) apmērā no ikmēneša Nomas maksas par katru nokavēto dienu līdz Objekta nodošanai Iznomātājam un nodošanas – pieņemšanas akta parakstīšanas, kā arī sedz Iznomātājam visus radušos zaudējumus, kādi IZNOMĀTĀJAM nodarīti.
   24. Līgumsoda samaksa neatbrīvo Puses no saistību pilnīgas izpildes.
4. **LĪGUMA DARBĪBAS LAIKS, GROZĪJUMI UN IZBEIGŠANA**
   1. Līgums stājas spēkā nākamajā dienā pēc Valsts vides dienesta lēmuma par izmaiņu veikšanu A kategorijas atļaujā, mainot operatoru no IZNOMĀTĀJA un NOMNIEKU pieņemšanas un tiek noslēgts uz 15 (piecpadsmit) gadiem.
   2. Līdz Nomas līguma spēkā stāšanās dienai IZNOMĀTĀJS turpina lietot Objektu naftas notekūdeņu attīrīšanas iekārtu kompleksu, lai nodrošinātu nepārtrauktu Liepājas ostas sanitāro maksu ietvaros no kuģiem savākto Marpol I atkritumu pieņemšanu un attīrīšanu.
   3. Jebkuri Līguma grozījumi ir spēkā, ja tie ir izteikti rakstveidā un tos ir parakstījušas abas Puses.
   4. Par jebkuru juridisko rekvizītu maiņu Pusei jāinformē otra Puse ne vēlāk kā 5 (piecu) dienu laikā pēc izmaiņu veikšanas.
   5. Nomniekam pirms reklāmas materiālu un logo uzstādīšanas Objektā ir jāsaņem iepriekšējs rakstveida saskaņojums.
   6. Šis Līgums var tikt atcelts pirmstermiņa līgumslēdzēja pusēm par to savstarpēji vienojoties.
   7. NOMNIEKS var vienpusēji izbeigt šo Līgumu:
      1. rakstiski brīdinot par to IZNOMĀTĀJU 6 (sešus) mēnešus iepriekš, ja Objektā atklājas tādas vainas un trūkumi, kas NOMNIEKAM nebija zināmi pirms šī Līguma slēgšanas un kas pilnīgi vai ievērojamā mērā kavē Objekta lietošanu atbilstoši Nomas mērķim un nav novēršami, ieguldot saprātīgus naudas līdzekļus;
      2. rakstiski brīdinot par to IZNOMĀTĀJU 12 (divpadsmit) mēnešus iepriekš, neminot iemeslu.
   8. IZNOMĀTĀJAM ir tiesības vienpusēji izbeigt šo Līgumu, pirms termiņa, neatlīdzinot zaudējumus, kā arī neslēdzot atsevišķu vienošanos par līguma izbeigšanu, bet vismaz 30 (trīsdesmit) dienas iepriekš brīdinot NOMNIEKU rakstveidā, ja:
      1. NOMNIEKS vairāk kā 1 (vienu) mēnesi kavējis jebkura maksājuma veikšanu IZNOMĀTĀJAM un IZNOMĀTĀJS ir rakstiski brīdinājis NOMNIEKU, bet NOMNIEKS 2 (divu) nedēļu laikā to nav izdarījis;
      2. NOMNIEKS nepilda citus Līgumā noteiktos pienākumus un IZNOMĀTĀJS ir rakstiski NOMNIEKAM pieprasījis pārtraukt un novērst pārkāpumu, bet NOMNIEKS 2 (divu) nedēļu laikā to nav izdarījis;
      3. NOMNIEKS ilgāk kā 2 nedēļas nav nodrošinājis Liepājas ostas sanitāro maksu ietvaros no kuģiem savākto Marpol I atkritumu pieņemšanu Objektā katru dienu no plkst. 06:00 līdz plkst. 22:00 un IZNOMĀTĀJS ir rakstiski NOMNIEKAM pieprasījis pārtraukt un novērst pārkāpumu, bet NOMNIEKS nekavējoties to nav izdarījis;
      4. NOMNIEKS, bez iepriekšējas rakstveida IZNOMĀTĀJA piekrišanas izmanto Objektu šajā Līgumā neparedzētiem mērķiem, un IZNOMĀTĀJS ir rakstiski NOMNIEKAM pieprasījis pārtraukt un novērst pārkāpumu, bet NOMNIEKS to 2 (divu) mēnešu laikā no IZNOMĀTĀJA rakstveida brīdinājuma saņemšanas, nav novērsis šādu Līguma pārkāpumu;
      5. NOMNIEKS vairāk kā 30 dienas kavē Līguma saistību izpildes garantijas iesniegšanu IZNOMĀTĀJAM;
      6. Objekts nokļuvis avārijas stāvoklī, ko pamato attiecīgas kompetentās valsts vai pašvaldības institūcijas atzinums un kā rezultātā nav iespējama Objekta izmantošanu atbilstoši Līgumā noteiktajam mērķim;
      7. Ar tiesas nolēmumu ir pasludināts NOMNIEKA maksātnespējas process vai apturēta NOMNIEKA saimnieciskā darbība;
      8. 3 mēnešu laikā pēc šī līguma abpusējas parakstīšanas NOMNIEKS nav pārņēmis A kategorijas atļauju (nav pieņemts Valsts vides dienesta lēmums par izmaiņu veikšanu A kategorijas atļaujā, mainot operatoru no IZNOMĀTĀJA uz NOMNIEKU).
   9. IZNOMĀTĀJAM ir tiesības nekavējoties vienpusēji izbeigt šo Līgumu pirms termiņa, nemaksājot līgumsodu un neatlīdzinot zaudējumus gadījumā, ja Līguma izpildes laikā pret NOMNIEKU tiek piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.
   10. Šī Līguma 4.7.1. – 4.7.6., 4.8. punktā paredzētajos gadījumos Līgums var tikt izbeigts bez tiesas sprieduma un Liepājas speciālās ekonomiskās zonas valdes lēmuma.
   11. Līguma izbeidzoties ar termiņa notecējumu, vai ja Līgums izbeigts pirms termiņa, IZNOMĀTĀJS neatlīdzina jebkādus NOMNIEKA izdevumus (ne nepieciešamos, ne derīgos, ne greznuma izdevumus, t.sk., Objektā vai Objektā ietilpstošajās iekārtās veiktos ieguldījumus un investīcijas atbilstoši Līguma 1.4.punktam) un zaudējumus, kā arī neatmaksā jau saņemto nomas, maksu un nodokļu maksājumus.
   12. Līguma 4.7.1. – 4.7.6., 4.8. punktā minētajos Līguma pirmstermiņa izbeigšanas gadījumos NOMNIEKAM jāatbrīvo Objekts no NOMNIEKA kustamās mantas 1 (viena) mēneša laikā no IZNOMĀTĀJA paziņojuma saņemšanas.
   13. Līgumam izbeidzoties, NOMNIEKS veic visus IZNOMĀTĀJAM pienākošos maksājumus, atbrīvo Objektu saskaņā ar Līguma nosacījumiem un nodod Objektu IZNOMĀTĀJAM vai tā pilnvarotajam pārstāvim ar nodošanas – pieņemšanas aktu termiņā, kāds norādīts paziņojumā par Līguma pirmstermiņa izbeigšanu vai dienā, kad izbeidzies Līguma darbības termiņš. Ja šajā punktā noteiktajā termiņā Objekts netiek nodots ar nodošanas – pieņemšanas aktu, IZNOMĀTĀJS ir tiesīgs to pārņemt vienpusēji, par ko sastāda vienpusēju aktu, neatkarīgi no tā vai NOMNIEKS Objektu ir atbrīvojis vai nav.
   14. Līgumam izbeidzoties visi NOMNIEKA izdarītie neatdalāmie uzlabojumi, kā arī visi nepieciešamie un derīgie ieguldījumi, ko ir veicis NOMNIEKS bez papildu atlīdzības paliek IZNOMĀTĀJA īpašumā.
   15. Līgumam izbeidzoties, NOMNIEKS atdod atpakaļ Objektu un Objektā ietilpstošās iekārtas ne sliktākā stāvoklī salīdzinājumā ar to stāvokli Līguma noslēgšanas brīdī, izņemot parastu nolietojumu un Objekta vērtības samazinājumu sakarā ar nepārvaramas varas notikumu. Gadījumā, ja uz Objekta atbrīvošanas brīdi to stāvoklis ir ievērojami pasliktinājies, NOMNIEKAM ir jāveic Objekta remonts, saskaņojot to ar IZNOMĀTĀJU, vai jāapmaksā remonta vērtība, ja IZNOMĀTĀJS tam piekrīt.
   16. Objektā esošie rezervuāri tiek pārņemti brīdī, kad Atļauja ir pārreģistrēta uz NOMNIEKU un tiek parakstīts Objekta nodošanas-pieņemšanas akts (Līguma pielikums Nr.3).
   17. Objektā esošie rezervuāri tiek nodoti ar atkritumiem un notekūdeņiem tajos, kādi tie ir brīdī, kad Atļauja ir pārreģistrēta uz NOMNIEKU, fiksējot atkritumu un notekūdeņu daudzumu rezervuāros Objekta nodošanas-pieņemšanas aktā (Līguma pielikums Nr.3).
   18. Pēc Līguma izbeigšanās NOMNIEKS nodod IZNOMĀTĀJAM rezervuārus tukšus vai ar atkritumu/notekūdeņu daudzumu, kāds bija nododot rezervuārus NOMNIEKAM un norādīts Objekta nodošanas-pieņemšanas aktā (Līguma pielikums Nr.3).
   19. Pēc Līguma termiņa notecējuma vai ja Līgums tiek izbeigts pirms tā darbības termiņa beigām, IZNOMĀTĀJS neatlīdzina NOMNIEKAM nepieciešamos un derīgos izdevumus.
   20. Jebkādi apstākļi un Līguma izbeigšana nevar būt par pamatu jau agrāk esošo parādu nesamaksāšanai.
5. **PERSONAS DATU APSTRĀDE**
   1. Ja  Līguma izpildes ietvaros kāda no Pusēm nodod otrai Pusei savu darbinieku personas datus, tad Puse, kura nodod personas datus, ir atbildīga par nodoto personu datu pareizību un to, ka tā ir tiesīga nodot datus otrai Pusei. Puses apstrādā no otras Puses iesniegtos personu datus vai Līguma izpildes laikā iegūtos personu datus  Līguma noslēgšanai un/ vai izpildei, Pušu pienākumu izpildei saskaņā ar normatīvajiem aktiem, kā arī Pušu tiesisko interešu ievērošanai.
   2. Puse, kura nodod otrai Pusei savu darbinieku personas datus,  nodrošina savu norādīto darbinieku informēšanu par viņu personas datu nodošanu Puses sadarbības partnerim un par viņu kā datu subjektu tiesībām saskaņā ar spēkā esošajiem normatīvajiem aktiem personas datu aizsardzības jomā. Puse, kura nodod otrai Pusei personu datus apstrādei, atbild par attiecīgā darbinieka personas datu apstrādes tiesiskā pamata nodrošināšanu.
   3. Pildot Līgumu un apstrādājot savstarpēji nododos personas datus, Puses ievēro Vispārīgo datu aizsardzības regulu, ieviešot attiecīgās tehniskās un organizatoriskās prasības un pasākumus, kas nepieciešami personas datu apstrādes drošībai,  kā arī citus normatīvos aktus, kas regulē personas datu apstrādi, noteikumus un rakstiski paziņo viena otrai par jebkādu personas datu pārkāpumu saistībā ar otras Puses nodotajiem personas datiem, norādot pārkāpuma apjomu, veiktos vai plānotos pasākumus, lai novērstu negatīvās sekas.
   4. Puses apņemas neizpaust un neizplatīt trešajām personām bez otras Puses piekrišanas Līguma izpildes gaitā iegūtos personas datus, izņemot gadījumus, kad informācija tiek sniegta Līguma izpildes nodrošināšanai Puses sadarbības partnerim vai valsts pārvaldes iestādēm, kā arī citos gadījumos, kad informācijas izpaušanu pieprasa normatīvie akti.
   5. Puses apņemas iznīcināt otras Puses iesniegtos personas datus, tiklīdz izbeidzas nepieciešamība tos apstrādāt.
6. **CITI NOTEIKUMI**
   1. NOMNIEKS ir informēts, ka Objektā esošās teritorijas grunts sastāvs nav pētīts, līdz ar to NOMNIEKS nedz Līguma laikā, nedz arī beidzoties Līguma termiņam, neizvirzīs nekādas juridiska vai finansiāla rakstura pretenzijas pret IZNOMĀTĀJU saistībā ar Objekta stāvokli vai piesārņojumu.
   2. Pušu strīdi tiek izskatīti Pusēm savstarpēji vienojoties, bet, ja vienoties nav iespējams, strīdus jautājumi izskatāmi Latvijas Republikas tiesā Latvijas Republikas normatīvajos aktos noteiktajā kārtībā.
   3. Ja kāds no Līguma noteikumiem izrādās vai kļūst spēkā neesošs, pretlikumīgs vai neizpildāms, tas nekādā veidā neietekmē pārējo Līguma noteikumu spēkā esamību un pēc Iznomātāja pieprasījuma šāds spēkā neesošs, pretlikumīgs vai neizpildāms Līguma noteikums aizstājams ar citu, iespējami tuvu šajā Līgumā Pušu paustajai gribai un mērķiem.
   4. Ziņojumiem, kas tiek sūtīti saskaņā un sakarā ar Līgumu, jābūt rakstiskiem un tie uzskatāmi par saņemtiem, ja tie ir nosūtīti pa pastu (ar iesniegšanas apstiprinājumu), ar kurjera pastu, vai personīgi nogādāti uz adresi, kas norādīta Līguma rekvizītos. Pusēm jāinformē vienai otru par sabiedrības nosaukuma, adreses, bankas, kurā ir atvērts norēķinu konts, un kontaktinformācijas izmaiņām 7 (septiņas) dienas iepriekš.
   5. Pušu pārstāvji, kas paraksta Līgumu, ar to apliecina, ka viņiem piešķirtas un atbilstoši Latvijas Republikas tiesību aktiem reģistrētas paraksta tiesības viņu pārstāvēto Pušu vārdā, kā arī to, ka viņiem piešķirtas pilnvaras tajā apjomā, kāds nepieciešams Līguma noslēgšanai (parakstīšanai) saskaņā ar tajā paredzētajiem nosacījumiem.
   6. Līguma laikā NOMNIEKAM jāievēro visi noteikumi, kurus izdevis un ar NOMNIEKU iepazīstinājis IZNOMĀTĀJS.
   7. Līguma darbības laikā IZNOMĀTĀJAM ir tiesības, rakstiski nosūtot NOMNIEKAM attiecīgu paziņojumu, vienpusēji mainīt Līguma nosacījumus bez grozījumu izdarīšanas Līgumā, ja normatīvie akti uzliek par pienākumu IZNOMĀTĀJAM izdarīt šādus grozījumus noslēgtajos nomas līgumos.
   8. IZNOMĀTĀJS neuzņemas atbildību par jebkāda veida bojājumiem vai zaudējumiem, kas NOMNIEKAM var kaitēt no nomātā Objekta uz iznomāšanas brīdi nezināmajām īpašībām, piesārņojumu vai priekšmetiem, kuri atrodas iznomātajā Objektā vai Karostas kanāla baseinā.
   9. Puses apzinās, ka Līguma spēkā stāšanās ir atkarīga no sekmīgas Atļaujas pārreģistrācijas uz NOMNIEKA vārda, saskaņā ar Valsts vides dienesta noteikto kārtību.
   10. Puses apņemas sadarboties un sniegt viena otrai visu nepieciešamo informāciju un atbalstu, lai nodrošinātu ātru un sekmīgu Atļaujas pārreģistrāciju.
   11. Visi paziņojumi, brīdinājumi un atgādinājumi tiek nosūtīti uz Līgumā norādītajām Pušu adresēm, kur to pienākums ir sūtījumus saņemt.
   12. Jebkura informācija par izstrādājumiem, pakalpojumiem, tehnoloģiju un darbību, kas ir saņemta no Pusēm rakstiskā vai mutiskā veidā un kuru Puses nenodod publiskai lietošanai, tiek uzskatīta par konfidenciālu. Šī Līguma darbības laikā, kā arī pēc tā termiņa izbeigšanās vai pārtraukšanas Puses apņemas saglabāt un neatklāt trešajām personām informāciju, kas ir saņemta no otras Puses un kas tiek uzskatīta par konfidenciālu.
   13. Ja IZNOMĀTĀJS tiek reorganizēts vai likvidēts vai NOMNIEKAM ir saistību un tiesību pārņēmējs, Līgums paliek spēkā un tā noteikumi ir saistoši PUŠU saistību un tiesību pārņēmējam.
   14. Neviena no PUSĒM nav uzskatāma par atbildīgu par saistību, kas tai uzliktas ar šo Līgumu vai tā sakarā, neizpildi vai daļēju izpildi, ja šī PUSE pierāda, ka tai savas saistības nav ļāvuši pildīt nepārvaramas varas apstākļi, kas atradušies ārpus tās kontroles vai kas nevarēja tikt pakļauti tās kontrolei, un kurus nevarēja ne paredzēt, ne novērst. PUSE, kas atsaucas uz nepārvaramas varas apstākļiem iesniedz otrai PUSEI kompetentas institūcijas izsniegtu apliecinājumu par nepārvaramas varas apstākļiem.
   15. Par Līguma saistību izpildes neiespējamību nepārvaramas varas apstākļu dēļ viena Puse rakstiski informē otru 7 (septiņu) dienu laikā pēc šo apstākļu iestāšanās un, ja nepieciešams, vienojas par turpmāku Līguma izpildes kārtību vai izbeigšanu.
   16. Visiem jautājumiem, kas nav noregulēti Līgumā, Puses piemēro Latvijas Republikā spēkā esošos normatīvos aktus.
   17. Līgums sastādīts elektroniski uz \_\_ (\_\_\_\_\_) lappusēm ar Pielikumu Nr.1 (Nomas objekta plāns) uz \_\_ (\_\_\_\_\_) lappuses, Pielikumu Nr.2 (Objektā ietilpstošo attīrīšanas iekārtu aprīkojuma saraksts) uz \_\_ (\_\_\_\_) lappusēm, Pielikumu Nr.3 (Nodošanas - pieņemšanas akts) uz \_\_\_ (\_\_\_) uz lappuses, kopā uz \_\_ (\_\_\_\_\_\_\_\_) lappusēm un parakstīts, Pusēm izmantojot drošu elektronisko parakstu.
7. **PUŠU REKVIZĪTI UN PARAKSTI**

7.1. IZNOMĀTĀJS: Liepājas speciālās ekonomiskās zonas pārvalde, vienotais reģistrācijas Nr.LV90000329402.

Juridiskā adrese: Fēniksa iela 4, Liepāja, LV- 3401.

Bankas rekvizīti: AS “Swedbank”, kods: HABALV22, konta Nr.: LV12HABA0001407037000.

7.2. NOMNIEKS: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, reģistrācijas Nr. \_\_\_\_\_\_\_\_\_\_\_\_.

Juridiskā adrese: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

E-pasta adrese: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_­­\_\_\_\_\_\_\_\_\_\_\_\_\_\_\_\_\_\_\_\_\_\_\_

Bankas rekvizīti: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**IZNOMĀTĀJS NOMNIEKS**

3. pielikums

Liepājā 2025. gada \_\_\_. \_\_\_\_\_\_\_\_\_\_\_

Nekustamā īpašuma nomas līgumam Nr. \_\_\_\_\_\_\_\_\_\_

NODOŠANAS - PIEŅEMŠANAS AKTS

Pamatojoties uz 2025. gada \_\_\_\_\_.\_\_\_\_\_\_\_\_\_\_\_\_\_\_ noslēgto Nekustamā īpašuma nomas līgumu Nr. \_\_\_\_\_\_\_\_\_\_\_\_\_, Liepājas speciālās ekonomiskās zonas pārvalde, \_\_\_\_\_\_\_\_\_\_\_\_\_ personā, nodod un \_\_\_\_\_\_\_\_\_\_\_\_\_\_\_\_\_\_\_\_\_\_\_\_, \_\_\_\_\_\_\_\_\_\_\_\_\_\_\_\_personā, pieņem nomā Liepājas speciālās ekonomiskās zonas pārvaldes valdījumā esošu nekustamo īpašumu Pulvera ielā 29, Liepājā (kadastra Nr.1700 010 0303), kas sastāv no zemesgabala ar kadastra apzīmējumu 1700 010 0303 daļām 5397m2 platībā, un uz tām esošām sešām būvēm – “Administratīvā ēka”, kadastra apzīmējums 1700 010 0303 001, “Katlu māja”, kadastra apzīmējums 1700 010 0303 002, “Naftas saturošo notekūdeņu attīrīšanas ietaises”, kadastra apzīmējums 1700 010 0303 003, “Sūkņu māja”, kadastra apzīmējums 1700 010 0303 004, “Sadales stacija”, kadastra apzīmējums 1700 010 0303 005, “Pieņemšanas stacija”, kadastra apzīmējums 1700 010 0303 006 un Pārvaldei piederošām inženierbūvēm (inženiertehniskās ietaises, rezervuāri, utt.), kas nodrošina naftas notekūdeņu attīrīšanas iekārtas kompleksa funkciju izpildīšanu attīrīšanas iekārtām, ar nomas objekta iespējamām piekļuvēm, kas norādītas Līguma 2.Pielikumā.

Akta sastādīšanas brīdī objektā esošie naftu saturošo notekūdeņu rezervuāri satur sekojošu daudzumu notekūdeņu/atkritumu:

Rezervuārs Nr. BT-I (750m3) - (Planā B1)

Rezervuārs Nr. BT-II (750m3) - (Planā B2)

Rezervuārs Nr. BT-III (150m3) – (Planā B3)

Rezervuārs Nr. OT-1 (60m3) - (Planā B4)

Rezervuārs Nr. OT-2 (60m3) - (Planā B5)

Rezervuārs Nr. IT-1 (60m3) - (Planā B6)

Rezervuārs Nr. IT-2 (60m3) - (Planā B7)

Rezervuārs Nr. Katla iekātru noliktova (~ 12m3) – (Planā B8; B9; B10; B11)

Planā Nosēdumu tvertne (~60m3) –

Planā Starptvertne (~60m3) –

Pieņemot nekustamo īpašumu, konstatēts:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Šī akta sastāvdaļa ir nekustamā īpašuma foto fiksācijas uz \_\_\_\_ lapām.

**NODOD** **PIEŅEM**

Liepājas speciālās ekonomiskās

zonas pārvalde

vienotais reģistrācijas Nr.LV90000329402

Fēniksa iela 4, Liepāja, LV- 3401